Prezentat în premieră mondială acum trei săptămâni la Geneva, noul Jaguar i-Pace poate fi comandat de astăzi în România. Modelul electric al britanicilor promite o autonomie de 480 de kilometri și are 400 CP și 696 Nm.

Lista mașinilor electrice prezente oficial pe piața din România s-a îmbogățit astăzi în mod oficial cu un nou membru. Este vorba de noul Jaguar i-Pace, care devine astfel primul SUV 100% electric vândut de un constructor auto pe piața noastră.

Noul i-Pace a fost prezentat oficial în fața jurnaliștilor și poate fi admirat deja de publicul larg la Băneasa Shopping City la distanță de doar trei săptămâni de la prezentarea sa oficială în premieră mondială la Salonul Auto de la Geneva.

De la 77.945 de euro

Disponibil în trei versiuni de echipare - S, SE și HSE - noul Jaguar i-Pace are un preț de pornire de 77.945 de euro (TVA inclus), sumă din care în 2018 se scade bonusul guvernamental de aproximativ 10.000 de euro prin programul Rabla Plus. Comenzile sunt deschise deja la dealerii Jaguar, iar livrările vor fi realizate începând cu vara acestui an.

Versiune i-Pace S i-Pace SE i-Pace HSE i-Pace First Edition Preț 77.945 85.680 91.630 101.745

Modelul este produs alături de fratele "tradițional" E-Pace la fabrica Magna Steyr din Austria.

Singurul rival al lui i-Pace de pe piața mondială ar trebui să fie, teoretic, Tesla Model X. De altfel, cele două modele au fost deja puse față în față într-un test al performanței. Cu toate acestea, Model X și i-Pace face parte din segmente diferite, Model X fiind ceva mai mare și mai încăpător față de i-Pace.

Jaguar i-Pace măsoară 4.682 de mm lungime și are un ampatament de 2.990 de mm. Designul exterior a fost influențat de supercar-ul C-X75, iar coeficientul aerodinamic este de 0.29. Portbagajul poate înghiți 638 de litri, iar prin rabatarea scaunelor din spate volumul crește până la 1.453 de mm.

Jaguar i-Pace

EV400 AWD Tesla Model X

100D AWD Lungime 4.68 metri 5.04 metri Lățime 2.14 metri 2.27 metri Înălțime 1.57 metri 1.68 metri Ampatament 2.99 metri 2.97 metri Masă proprie 2208 kg 2439 kg Locuri pasageri Maxim 5 Maxim 7 Capacitate portbagaj (vers 5 locuri) 638 litri n/a Motor (putere/cuplu) 400/696 610/966 Accelerație 0-100 km/h 4.8 secunde 4.9 secunde Viteză maximă 200 km/h 250 km/h Capacitate baterie 90 kWh 100 kWh Autonomie maximă n/a (NEDC)

480 km (WLTP)

n/a (EPA) 565 km (NEDC)

n/a (WLTP)

475 km (EPA) Prețuri de la 77.945 euro

(România) de la 80.700 euro

(Franța)

400 CP autonomie de 480 de kilometri

SUV-ul constructorului britanic folosește două motoare electrice, câte unul pe fiecare punte. În total, sistemul de propulsie oferă 400 de cai putere și 696 Nm. Accelerația de la 0 la 100 km/h are loc în 4.8 secunde, iar viteza maximă încă nu a fost comunicată.

Bateria lui i-Pace a fost integrată în structura acestuia, iar distribuția maselor pe punți este de 50:50. Bateria are o capacitate de 90 kWh și integrează 432 de celule și promite o autonomie de 480 de kilometri în ciclul nou WLTP. În aceste condiții, autonomia reală teoretică ar trebui să fie foarte apropiată de valorile comunicate de constructorul britanic.